ΘΕΜΑ 4ο 

4.1. α. Το ξύλο, είναι ένα υλικό που αναπαράγεται από τη φύση και δεν εξαντλείται.
β. Τα πλεονεκτήματα του ξύλου είναι τα ακόλουθα:
· Αναπαράγεται από τη φύση και είναι ανανεώσιμο υλικό σε αντίθεση με τις άλλες ορυκτές πρώτες ύλες (π.χ. πετρέλαιο, μεταλλεύματα) που εξαντλούνται συνεχώς.
· Έχει μεγάλη αισθητική αξία, διότι είναι διαθέσιμο σε πολλούς συνδυασμούς χρωμάτων, εμφάνισης και σχεδίασης.
· Είναι «ζεστό» υλικό με ιδιαίτερη αίσθηση στην υφή και στην όραση (λ.χ. σύγκριση ενός ξύλινου με ένα μεταλλικό ή πλαστικό έπιπλο).
· Είναι άριστο δομικό υλικό με μεγάλες κατασκευαστικές δυνατότητες, ενώ έχει σημαντική αρχιτεκτονική αξία.
· Είναι μονωτικό υλικό στη θερμότητα και στον ηλεκτρισμό.
· Η κατεργασία του είναι σχετικά εύκολη και απαιτεί μικρή κατανάλωση ενέργειας.
· Δεν ρυπαίνει τη φύση και είναι περιβαλλοντικά φιλικό.
